মাদারীপুর প্রতিনিধি: উৎসমুখর পরিবেশে মাদারীপুর জেলা আওয়ামী যুবলীগের ত্রি-বার্ষিক সম্মেলন অনুষ্ঠিত হয়েছে। মুক্তাঙ্গনে শনিবার গভীর রাত পর্যন্ত চলা সম্মেলনটি ছিল উৎসবমুখর । জেলা আওয়ামী যুবলীগের সভাপতি খালিদ হোসেন ইয়াদ এর সভাপতিত্বে এবং জেলা আওয়ামী যুবলীগের সাধারন সম্পাদক পাভেলুর রহমান শফিক খানের সঞ্চালনায় সম্মেলন এর উদ্ভোধন করেন বাংলাদেশ আওয়ামী যুবলীগের চেয়ারম্যান আলহাজ্ব মো: ওমর ফারুক চৌধুরী । অনুষ্ঠানে প্রধান অতিথি ছিলেন নৌ পরিবহন মন্ত্রী শাজাহান খান। বিশেষ অতিথি হিসাবে উপস্থিত ছিলেন আওয়ামীলীগ পার্লামেন্টারি পার্টিও সেক্রেটারি নুর-ই-আলম চৌধুরী, মাদারীপুর ? ৩ আসনের সংসদ সদস্য ও বাংলাদেশ আওয়ামী লীগ কেন্দ্রীয় কমিটির সাংগঠনিক সম্পাদক আফম বাহাউদ্দিন নাসিম , আওয়ামী যুবলীগের প্রেসিডিয়াম সদস্য এ বি এম আমজাদ হোসেন, ছাত্রলীগের কেন্দ্রীয় সভাপতি সাইফুর রহমান সোহাগ, জেলা আওয়ামী লীগের ভারপ্রাপ্ত সভাপতি মুনির চৌধুরী ও সাধারন সম্পাদক কাজল কৃষ্ণ দে। সম্মেলনে প্রধান বক্তা হিসাবে বক্তব্য রাখেন মো: হারুন-অর-রশিদ, সাধারন সম্পাদক বাংলাদেশ আওয়ামী যুবলীগ। সম্মেলনে মো: আতাহার সরদারকে সভাপতি ও সাইফুর রহমান রুবেল খানকে সাধারন সম্পাদক করে ৭১ সদস্য বিশিস্ট জেলা আওয়ামী যুবলীগের কমিটি গঠন করা হয়েছে ।